open-index/open-wikipedia-markdown huggingface dataset:
Harriet Beecherová Stowová

**Harriet Beecherová Stowová** (staršie: Harriet Beecherová Stoweová, Harriet Beecher Stoweová, ; * 14. jún 1811, Lichfield, Connecticut, USA – † 1. júl 1896, Hartford, Connecticut, USA) bola americká spisovateľka a vplyvná abolicionistka. Jej najznámejším dielom je melodramatický román *Chalúpka strýčka Toma*.

## Životopis
Pochádzala z významnej americkej rodiny Beecherovcov, v ktorej bola zakorenená puritánska tradícia a odpor k otrokárstvu. Jej otcom bol Lynam Beecher (1775  1863), puritánsky pastor, a matkou Roxana Foote, ktorá zomrela, keď mala Harriet päť rokov. V manželstve sa narodilo celkovo 11 detí a viaceré z nich získali skvelé vzdelanie (napr. bratia na univerzite v Yale) a rešpektované postavenie. Jej manželom sa stal reverend Calvin Stowe (1807  1886), v manželstve sa narodilo sedem detí.
 
Veľkú časť svojho života prežila na rozhraní severných a južných častí Ameriky, takže všetky jej diela namierené proti otrokárstvu vychádzajú zo skutočnosti, ktorú autorka poznala od detstva. Svojou novinárskou a literárnou činnosťou prispievala k boju proti otrokárstvu v Amerike pred viac ako 150 rokmi.

## Chalúpka strýčka Toma
Jej najznámejším dielom je melodramatická novela *Chalúpka strýčka Toma*. Všetky osudy postáv v nej, akokoľvek sú neuveriteľné, sa zakladajú na pravde. Černošskí hrdinovia – strýčko Tom, teta Chloe, George Harris a jeho žena Eliza, reprezentujú černošský ľud, utláčaný svojimi bielymi otrokármi, ale predsa bystrý, inteligentný, charakterný a často aj zbožný. Taktiež sú tu vykreslené aj protichodné povahy a názory otrokárov. Niektorí z nich boli tak krutí, že od nich inak pokojní a prispôsobiví "negrovia" utekali aj za cenu straty vlastného života do ďalekej Kanady, kde otrokárststvo už neexistovalo. A práve proti týmto bol namierený nový zákon o ich navrátení bývalým vlastníkom, ktorý inšpiroval Stowovú k napísaniu svojej knihy. Napriek veľkej snahe otrokárov hlavne z juhu zneškodniť toto dielo sa to našťastie nepodarilo a kniha veľkou mierou prispela k zrušeniu otrokárstva. Dodnes je zaujímavá pre mladých aj starších čitateľov.

## Dielo (neúplné)
* *Uncle Tom's Cabin* (časopisecky 1851-1852, knižne 1852), v slovenčine pod názvom *Chalúpka strýčka Toma*
* *A Key to Uncle Tom's Cabin* (1853)
* *Dred, A Tale of the Great Dismal Swamp* (1856) 
* *The Minister's Wooing* (1859)
* *The Pearl of Orr's Island* (1862) 
* As "Christopher Crowfield"
** *House and Home Papers* (1865)
** *Little Foxes* (1866)
** *The Chimney Corner* (1868)
* *Old Town Folks* (1869)
* *The Ghost in the Cap'n Brown* (1870)
* *Lady Byron Vindicated* (1870)
* *My Wife and I* (1871)
* *Pink and White Tyranny* (1871)
* *We and Our Neighbors* (1875)
* *Poganuc People* (1878)

## Literatúra
* VANČURA, Zdeněk: heslo "Harriet Beecher Stoweová". In: VANČURA,Zdeněk a kol.: *Slovník spisovatelů : Spojené státy americké.* Praha : Odeon, 1979, s. 613  615.

## Externé odkazy
* Harriet Beecher Stowe Center
* Biografia a diela 

Kategória:Spisovatelia USA
Kategória:Abolicionisti
Kategória:Osobnosti z Connecticutu
Abú Mus’ab az-Zarkáwí

**Abú Mus’ab az-Zarkáwí** () vlastným menom **Ahmad Fadíl an-Nazál al-Chalájla** () (* 20. október 1966, Zarka, Jordánsko – † 7. jún 2006 pri Bákube, Irak) bol moslimský militantný vodca a samozvaný vodca al-Káidy v Iraku. Zarkáví bol zodpovedný za mnohé násilné a teroristické útoku v Iraku, vrátane popráv rukojemníkov. 

## Život
Pochádzal z Jordánska a patril k sunitskej odnoži islamu. V mladosti sa zúčastnil na strane mudžahedínov vojny v Afganistane.

V 90. rokoch vytvoril organizáciu al-Tawhid wal-Džihád (doslova Organizácia monoteizmu a džihádu), ktorú viedol až do svej smrti v roku 2006. Zarkáwí bol zodpovedný za viaceré audio a videonahrávky, na ktorých dochádzalo k násiliu v Iraku. Bol zodpovedný za viaceré krvavé samovražedné útoky a popravy rukojemníkov. Bol odporcom prítomnosti Spojených štátov amerických a vojenských síl Západu v islamských krajinách a bol tiež odporcom existencie Izraelu. Koncom roku 2004 sa pridal k teroristickej skupina Al-Káida a spojil sa s Usámom bin Ládinom. Jeho teroristická skupina al-Tawhid wal-Džhád sa tak stala známa ako Tanzim Kaidat al-Džhád fi Bilad al-Rafidayn, alebo jednoducho ako Al Káida v Iraku (AQI).

USA ponúkali za informácie vedúce k jeho dolapeniu 25 miliónov dolárov.

Bol zabitý pri cielenom americkom leteckom útoku pri meste Bákuba severne od Bagdadu 7. júna 2006. Nástupcom Zarkáwího na čele Al-Káidy v Iraku sa stal Abú Omar al-Bagdádí.

Po Zarkáwího smrti al-Káida v Iraku výrazne zintenzívnila svoje bojové aktivity. Do konca roku 2007 však násilné a bezohľadné jednanie al-Káidy v Iraku viedlo k strate popularity a podpory medzi obyvateľstvom a celkovej izolácii skupiny. Veľké množstvo sunitských bojovníkov, ktorí predtým podporovali al-Káidu začalo spolupracovať s americkými a irackými silami. To v nasledujúcom období malo za následok vytlačnie al-Káidy z najviac obývaných oblastí.

## Referencie


## Iné projekty

Kategória:Narodenia v 1966
Kategória:Úmrtia v 2006
Kategória:Teroristi
Kategória:Al-Káida
Kategória:Jordánske osobnosti
Štefan Králik

**Štefan Králik** (* 8. apríl 1909, Závodie – † 30. január 1983, Bratislava) bol slovenský dramatik.

## Životopis
Narodil sa v rodine železničného úradníka. Vzdelanie získal v Žiline, Nitre (kam sa presťahovali) a lekársku fakultu navštevoval v Bratislave. Najprv absolvoval povinnú prax v Bratislave, neskôr pôsobil ako lekár vo Važci, Kojetíne (Česko), Detve, Zvolene. Po návrate do Bratislavy pôsobil ako lekár Sociálnej poisťovne, neskôr Československej plavby dunajskej. Pre zhoršené zdravie odišiel predčasne do dôchodku.
 
## Tvorba
Debutoval v roku 1942. Jeho tvorba sa úzko viaže na jeho lekársku prax, keďže v nej využíva vlastné zážitky z lekárskeho pôsobenia. Okrem tejto témy sa v jeho dielach objavujú i obrázky z dedinského života, historické námety, ale tiež osobné a spoločenské problémy. Spolupracoval s ochotníkmi, na javisku SND sa jeho diela začali uvádzať až po oslobodení.

## Dielo
* 1942 – *Mozoľovci*, divadelná hra
* 1943 – *Veľrieka*, divadelná hra (knižne vyšla v roku 1944)
* 1944 – *Trasovisko*, divadelná hra
* 1946 – *Posledná prekážka*, divadelná hra (uvedená už v SND)
* 1946 – *Hra bez lásky*, divadelná hra (knižne vyšla v roku 1947)
* 1948 – *Hra o slobode*, divadelná hra (knižne vyšla v roku 1949)

* 1949 – *Buky podpolianske*, divadelná hra (knižne vyšla v roku 1950)
* 1951 – *Horúci deň*, divadelná hra (knižne vyšla v roku 1952)
* 1953 – *Svätá Barbora*, divadelná hra
* 1962 – *Mikromemoáre*, autobiografická próza
* 1966 – *Panenský pás čiže Bohovia nemilujú pravdu*, prepracovaná verzia diela *Veľrieky*
* 1970 – *Vojenský kabát Jura Jánošíka*, divadelná hra
* 1974 – *Margaret zo zámku*, divadelná hra (knižne vyšla v roku 1975)
* 1975 – *Rebel*, divadelná hra (ako rozmnoženina vyšlo už v roku 1973)
* 1976 – *Krásnej neznámej*, divadelná hra
* 1979 – *Kraj sveta Istanbul*, televízny scenár

## Ocenenie
* Roku 1974 Národný umelec

Kategória:Slovenskí spisovatelia
Kategória:Slovenskí dramatici
Kategória:Slovenskí lekári
Kategória:Česko-slovenskí národní umelci
Kategória:Osobnosti zo Žiliny
Žilinská Lehota

**Žilinská Lehota** je mestská časť mesta Žilina, v severozápadnej časti jeho územia, 8 km severozápadne od centra mesta. Leží v najvýchodnejšej časti Považského podolia, v nadmorskej výške 415 m n. m. Nachádza sa 2 km od cesty I/18, západne od Hričovskej priehrady. Premáva sem MHD linka č. 29 zo Žiliny.

Žilinská Lehota sa spomína v rokoch 1402 ako Lehota, 1469 Benchma Lhotha, 1598 Lehotka a 1920 Bitča Lehôta. V rokoch 1927 – 1954 mala názov Bytčianska Lehota. V minulosti patrila k hričovskému a neskôr k bytčianskemu panstvu. V erbe mala strom s kruhovou korunou a s dvoma rastlinami po stranách. K Žiline bola pričlenená v roku 1980. Má vyše 300 obyvateľov. V strednej časti je postavená kaplnka, kultúrny dom a v hornej časti je postavený kríž na pamiatku obetiam vojny.  V malebnej obci bola vybudovaná len individuálna bytová výstavba v stiesnených podmienkach v dolinke medzi vrchmi na nerovnom teréne. Ani po pričlenení k mestu sa jej vidiecky charakter nezmenil.

## Referencie

Kategória:Mestské časti Žiliny
Pustá Ves

**Pustá Ves** je súčasť obce Prašník, 5 km juhozápadne od nej, v okrese Piešťany.

Leží v nadmorskej výške  na okraji Myjavskej pahorkatiny a pod výbežkami Malých Karpát. Skladá sa z dvoch častí - Dolná a Horná Pustá Ves. Na prítoku Holešky je vybudovaná rovnomenná vodná nádrž. Osada je križovatkou značkovaných turistických chodníkov do okolia.

## História
Na sever od Hornej Pustej Vsi smerom ku kopanici Fajnorovci sa na návrší na južnom brehu Holešky rozprestieralo praveké až slovanské hradisko Hrádok, archeologický výskum ktorého prebiehal v 20. rokoch 20. storočia vďaka Štefanovi Janšákovi a v 70.-80. rokoch 20. st. vďaka Petrovi Novákovi.

Počas 2. svetovej vojny sa v obci a jej okolí usadili vojnoví utečenci českého a židovského pôvodu. Od 29. augusta 1944 sa práve Pustá Ves stala centrom združenia partizánov. Miestni obyvatelia sa starali o obživu, uniformy a pomáhali pri prevozoch zbraní pre partizánov. Po skončení vojny obec získala uznanie hrdinstva *„červenej hviezdy“*.

Kopanica Pustá Ves bola do roku 1958, resp. 1963, súčasťou mestečka Vrbové – rodiska slávneho cestovateľa a bádateľa Mórica Beňovského, resp. obce Šterusy. Od roku 1958, resp. 1963 sa stala súčasťou obce Prašník.

V Pustej Vsi na kopci nad rovnomenným rybníkom sa nachádza cintorín povstalcov obkolesený rozľahlým amfiteátrom. V amfiteátri je možné navštíviť malé múzeum protifašistického odboja. Každoročne sa 29. augusta konajú oslavy s cieľom pripomenúť históriu a pamiatku na toto obdobie. Súčasťou osláv sú exhibičné ukážky bojov, kladenie vencov na pamätník odboja, zapálenie vatry či rôzne folklórne vystúpenia. 

## Okolie
V okolí obce je množstvo turistických trás. Vyhľadávanou turistickou doménou je prírodná pamiatka Veľká pec, 15 metrov dlhá jaskyňa z obdobia paleolitu), a jej sestra – Malá Pec, ktorú tvorí skalná brána vytvorená v pieskovci, ako aj Orlie skaly.

## Referencie

## Iné projekty

Kategória:Prašník
Kategória:Miestne časti na Slovensku
Kocurice

**Kocurice** sú pôvodne samostatná obec, od roku 1974 mestská časť mesta Piešťany, nachádzajúce sa približne 6 km západne od centra mesta pri toku rieky Dudváh. Majú vlastnú volebnú miestnosť (29) (obvod 2) a katastrálne územie.

## Poloha
Kocurice ležia na Trnavskej pahorkatine, na ľavom brehu Dudváhu, v nadmorskej výške  Obec sa nachádza pri ceste 2.triedy 499 a neďaleko diaľnice D1 pri Piešťanoch, neďaleko obce Trebatice. Počas pracovných dní sem premávajú autobusy MHD Piešťany, linky č.8 a 20.

## Dejiny a názov
Vďaka vykopávkam archeológov v lokalitách Dlhé pole a Za humnami je zrejmé, že územie obce bolo osídlené už v období 3000 rokov pred Kr.

Prvá písomná zmienka o Kocuriciach sa objavila v Zoborských listinách v roku 1113. V Zoborskej listine sa obec uvádza ako *Cozuran*. V 13. storočí sa volala *Kozirich*, na konci 16.storočia zase *Koczwrycz*. V 18. storočí sa objavovali názvy *Koczuricz*, *Koczricze* aj *Kocuricen*. Na začiatku 20. storočia sa obec volala *Kocuric* a v časoch prvej svetovej vojny *Koszrány*. Finálne meno, používané aj v súčasnosti, obec získala v roku 1920.

Panstvo obce patrilo počas habsburskej monarchie rodom Očkaiovcov či Erdődyovcov. V minulosti obec prešla takmer úplným zánikom, keď po osmanskom vpáde na konci 16. storočia zostali v obci stáť len dva domy. Obyvatelia sa v minulosti živili hlavne poľnohospodárstvom alebo pracovali v piešťanských podnikoch. Kocurice boli ku Piešťanom pripojené 1. januára 1974.

## Pamätihodnosti
Tejto miestnej časti Piešťan dominuje *kostol Krista Kráľa*, ktorý si svojpomocne vybudovali miestni veriaci v priestoroch cintorína. Kostol bol vysvätený v roku 1997 biskupom Dominikom Tóthom. Maliarska dekorácia bola vytvorená  akademickým sochárom Ladislavom Sulíkom. V roku 2017 sa rekonštruovala strecha veže, kedy bola pôvodná drevená strecha nahradená medenou.

V obci sa nachádza socha najsvätejšej Trojice a Kríž na stĺpe

## Referencie


Kategória:Piešťany
Kategória:Mestské časti na Slovensku
Kocman

**Euni Kocman** je fiktívna postava v svete Neuter, z knihy Kobka.

Narodil sa 26-06-490 v Dunare ako syn mocného baróna Krytóna, ktorý spolu s ďalšími štyrmi barónmi vládli Mosu a okoliu. Kocman k svojmu otcovi veľmi vzhliadal, najmä pre jeho zápasnícku zdatnosť. Viac než zbrane ho fascinoval tesný kontakt s oponentom, ktorý intenzívne zažíval doma v jednej z arén dunarskej dŕžavy. Dosahoval úspechy v Dunare, aj na vzdialených turnajoch. Striktne vojenská výchova dobre poslúžila jeho telesnej konštitúcii a sebavedomiu. Vo veku 29 rokov premohol svojho otca v zápase a podľa rodovej tradície sa tak stal pánom domu. Neskôr, keď už dobre vládol umeniu zbraní, ho ostatní baróni prijali za právoplatného vládcu svojho okolia.

Jeho vzrast a atletická postava spolu so silným zázemým z neho spravili výrazného a najvplyvnejšieho baróna na snemoch. Kocman je prísny, férový a nadradený.

Abachova tabuľka zabití:

Kategória:Literárne postavy
Chorvátske národné futbalové mužstvo

**Chorvátske národné futbalové mužstvo** reprezentuje Chorvátsko na medzinárodných futbalových akciách, ako sú Majstrovstvá sveta alebo Európy. Chorvátsko sa predstavilo päťkrát na Majstrovstvách sveta. Na MS 2018 zaznamenali najväčší úspech a to postup do finále kde napokon podľahli Francúzsku 2:4. Na Majstrovstvách Európy sa predstavili šesťkrát ich najlepší výsledok je štvrťfinále.

## Majstrovstvá sveta

## Majstrovstvá Európy

## Liga národov UEFA

Národné mužstvo
Chorvátsko
Futbal
Švajčiarske národné futbalové mužstvo

**Švajčiarske národné futbalové mužstvo** reprezentuje Švajčiarsko na medzinárodných futbalových akciách, ako sú Majstrovstvá sveta alebo Európy.

Zúčastnili sa na dvanástich majstrovstiev, ale nikdy sa im nepodarilo ich vyhrať. Najlepšie umiestnenie dosiahli v rokoch 1934, 1938 a 1954, keď sa prebojovali do štvrťfinále.   

Na majstrovstvách Európy sa predstavili päťkrát. Ich najlepší výsledok je štvrťfinále na EURE 2020. 

Organizovali dve významné futbalové turnaje, ako prvé majstrovstvá sveta v roku 1954 kde skončili vo štvrfinále po porážke s Rakúskom 7-5. V roku 2008 spolu s Rakúšanmi organizovali majstrovstvá Európy, kde ale nepostúpili zo základnej skupiny.

## Tréneri
*  Karl Rappan 1960 do 11. novembra 1963
*  Alfredo Foni – 1. júla 1964 do 3. mája 1967
*  Erwin Ballabio – 24. mája 1967 do 2. novembra 1969
*  Louis Maurer – 17. októbra 1970 do 10 októbra 1971
*  René Hussy – 22. júna 1973 do 8. septembra 1976
*  Miroslav Blažević – 8. septembra 1976 do 3. marca 1977
*  Roger Vonlanthen – 30. marca 1977 do 28. marca 1979
*  Leo Walker – 5. mája 1979 do 21. decembra 1980
*  Paul Wolfisberg – 24. marca 1981 do 10. novembra 1985
*  Daniel Jeandupeux – 12. marca 1986 do 26. apríla 1989
*  Uli Stielike –  21. júna 1989 do 13. novembra 1991
*  Roy Hodgson – 26. januára 1992 do 15. novembra 1995
*  Artur Jorge – 13. marca 1996 to 18. júna 1996
*  Rolf Fringer – 1. augusta 1996 do 11. októbra 1997
*  Gilbert Gress – 25. marca 1998 do 8, októbra 1999
*  Enzo Trossero – 16. augusta 2000 do 6. júna 2001
*  Köbi Kuhn – 15. augusta 2001 – 30. júna 2008
*  Ottmar Hitzfeld – 1. júla 2008 - 1. júla 2014
*  Vladimir Petković –  1. augusta 2014 - 27. júla 2021
*  Murat Yakin – 9. augusta 2021 -

## [[Majstrovstvá sveta vo futbale|Majstrovstvá sveta]]

## [[Majstrovstvá Európy vo futbale|Majstrovstvách Európy]]

## Liga národov UEFA

## Najviac štartov a gólov v reprezentácii
Hráči hrubo vyznačený sú stále v národnom tíme. Naposledy aktualizované 12. júna 2022  

**Najviac štartov**

**Najviac gólov**

## Externé odkazy
* Oficiálna webstránka
* Zápasy od roku 1905-

Národné mužstvo
Švajčiarsko
Futbal
Španielske národné futbalové mužstvo

**Španielske národné futbalové mužstvo** () je národné mužstvo, ktoré reprezentuje Španielsko v medzinárodných futbalových zápasoch a je riadené federáciou Royal Spanish Football Federation, ktorá je riadiacim orgánom Futbalu vo Španielsku. V súčasnosti je hlavným trénerom Luis de la Fuente. Mužstvo je známe tiež ako *La Roja*, *La Furia Roja*, *La Furia Española* alebo jednoducho *La Furia*. Španielsko sa stalo členom FIFA v roku 1904, aj keď Španielska futbalová federácia vznikla až v roku 1909. Španielske národné futbalové mužstvo debutovalo v roku 1920. Odvtedy sa zúčastnilo na trinástich z devätnástich Majstrovstiev sveta vo futbale, a deviatich z štrnástich Majstrovstiev Európy vo futbale. Španielsko je držiteľom 74 titulov z medzinárodných zápasov mládežníckych a seniorských tímov.

Španielsko je šampiónom Majstrovstiev sveta vo futbale a Majstrovstiev Európy vo futbale, pričom vyhralo Majstrovstvá sveta vo futbale 2010. Španielske národné futbalové mužstvo je v súčasnosti na 2. mieste v rebríčku Elo Ratings a na 1. mieste v rebríčku FIFA. Mužstvo takisto vyhralo Majstrovstvá Európy vo futbale 2008, čím sa stalo prvým národným tímom s tromi víťazstvami po sebe buď v príslušných kontinentálnych majstrovstvách alebo v Majstrovstvách sveta. Španielsko je v súčasnosti držiteľom rekordu s 29 vyhranými zápasmi. Tento výkon dokázalo od Majstrovstiev sveta vo futbale 2010 do konania Pohára konfederácií FIFA 2013. Tieto výsledky viedli mnohých komentátorov, expertov a bývalých hráčov k tvrdeniu, že Španielske mužstvo patrí medzi najlepšie mužstvá na svete.

Medzi novembrom 2006 a júnom 2009 neprehralo Španielsko rekordných 35 po sebe idúcich zápasov. Tento rekord ukončila až prehra s USA v zápase Pohára konfederácií.

## Štadión
[left|thumb|Štadión [Estadio Santiago Bernabéu, na ktorom sa zvyčajne hrávajú medzinárodné zápasy Španielska]]
Španielsko nemá národný štadión, avšak hlavné kvalifikačné zápasy sú zvyčajne hrané na štadióne Estadio Santiago Bernabéu v Madride. Medzi ostatné použité veľké štadióny partí Estadio Vicente Calderón, ktorý je tiež v Madride a štadión Estadio de Mestalla vo Valencii. Španielsko ešte nikdy neprehralo v zápasoch konajúcich sa na štadióne Calderón. Aj niektoré medzinárodné priateľské zápasy sú hrané na týchto štadiónoch, a tiež na štadióne Estadio Ramón Sánches-Pizjuán v Seville. Ostatné priateľské zápasy proti menej známym tímom sú hrané na provinčných štadiónoch. Medzi nich patria štadión Estadio Municipal de Riazor v meste La Coruña, štadión Estadio Nueva Condomina v meste Murcia, štadión Estadio Carlos Belmonte v meste Albacete a štadión Estadio Romano v meste Mérida. Občas sú zápasy hrané aj mimo pevniny Španielska; finálový zápas kvalifikácie na Majstrovstvá Európy vo futbale 2008 proti Severnému Írsku sa hral na štadióne Estadio Gran Canaria v meste Las Palmes na Kanárskych ostrovoch.

## Majstrovstvá sveta  vo futbale

náhľad|Španielsko vo finále Majstrovstiev Európy vo futbale 2012

## Majstrovstvá Európy

## Liga národov UEFA

## Medaily

## Referencie

## Iné projekty

## Zdroj

Národné mužstvo
Španielsko
Futbal
Hadrón

**Hadrón** je subatomárna častica zložená z kvarkov alebo antikvarkov.

Hadróny sú zložené buď z troch kvarkov (*qqq*), alebo z kvarku a antikvarku. Napríklad protón je tvorený dvoma kvarkami u a jedným d (*uud*), zatiaľčo neutrón jedným kvarkom u a dvoma d (*udd*). V každom baryóne sú tri kvarky. Každý kvark vnútri baryónu si neustále vymieňa farebné náboje s ďalšími kvarkami v tomto baryóne. Baryón ako celok (a všeobecne každý hadrón) však má farebný náboj nula, pretože jednotlivé farebné náboje sa navzájom vyrušia. Baryóny majú poločíselný spin (1/2, 3/2, …) správajú sa teda ako fermióny. Ku každému baryónu existuje partner z antihmoty (antibaryón), skladajúci sa z odpovedajúcich troch antikvarkov. 

Mezóny majú tiež farebný náboj nulový, lebo pozostávajú z kvarku (s farbou) a antikvarku (s príslušnou antifarbou).

## Delenie hadrónov
* baryóny – hadróny s poločíselným spinom (fermióny), ktoré sú zložené z troch kvarkov (alebo troch antikvarkov).
* mezóny – hadróny s celočíselným spinom (bozóny), ktoré sú zložené z kvarkov a antikvarkov.

## Vlastnosti

Hadróny sú častice, ktoré reagujú na silnú interakciu.

Hadrón ako celok má farebný náboj rovný nule, pretože jednotlivé farebné náboje sa vzájomne vyrušia.

V každom hadróne sa okrem uvedených kvarkov v každom okamihu tiež nachádzajú gluóny a páry kvark-antikvark. Všetky kvarky vnútri hadrónu si neustále vymieňajú farebné náboje s ďalšími kvarkami v tom istom hadróne.

Ku každému hadrónu existuje zodpovedajúca antičastica skladajúca sa zo zodpovedajúcich antikvarkov.

## Pozri aj
* Elementárne častice
* LHC

Kategória:Elementárne častice
Mezón

**Mezón** je farebne neutrálna elementárna častica tvorená párom kvark-antikvark. Tieto častice patria medzi hadróny.
Medzi mezóny patria tieto 4 najdôležitejšie častice Pión, Kaón, Elta C a B-nula(zero)

Kategória:Elementárne častice
Kríž Milana Rastislava Štefánika

náhľad|Kríž Milana Rastislava Štefánika (averz)
**Kríž Milana Rastislava Štefánika** je slovenské vyznamenanie pomenované podľa Milana Rastislava Štefánika. Udeľuje ho prezident Slovenskej republiky na návrh vlády. Návrh prezident nemusí rešpektovať.

Kríž Milana Rastislava Štefánika sa zapožičiava občanom Slovenskej republiky, ktorí sa s nasadením vlastného života zaslúžili o obranu Slovenskej republiky, o záchranu ľudského života alebo záchranu značných materiálnych hodnôt. 

Kríž Milana Rastislava Štefánika má tri triedy, z ktorých najvyššia je I. trieda. Pri zapožičaní jednotlivých tried sa vychádza z miery zásluh toho, komu sa kríž zapožičiava. 

Vyznamenanie sa zapožičiava pri príležitosti výročia vzniku Slovenskej republiky. 

## Zoznam laureátov podľa jednotlivých rokov
*2000 
***I. trieda*
***Rudolf Tvaroška, poradca ministra obrany
***III. trieda*
***Emil Náter, policajt
*2001 
***II. trieda*
***Jozef Juriga – zabránil vykoľajeniu osobného vlaku
*2002 
***II. trieda*
***Alexander Pekaj, železničiar – zachránil ľudský život
***III. trieda*
***Pplk. Ing. Štefan Kahún, policajt – zachránil život a ľudí v ohrození
*2004 
***II. trieda*
***Pavol Vagaský, železničiar – zabránil železničnej nehode
***III. trieda*
***Npor. Vladimír Bruňo – záchranca ľudského života
*2005 
***III. trieda*
***Kpt. Peter Ščigulinský – záchranár pri lesnej katastrofe
***Ivan Pjatek – záchranár pri lesnej katastrofe
***Ján Straka, účastník SNP, In memoriam
*2006 
***III. trieda*
***pplk. Juraj Štaudinger – za zásluhy o záchranu ľudských životov s nasadením vlastného života
***npráp. Ivan Sihelský – za zásluhy o záchranu ľudských životov s nasadením vlastného života
***pplk. Ľudovít Kaliský – za zásluhy o záchranu ľudských životov s nasadením vlastného života
***Michal Oravec – za zásluhy o záchranu ľudských životov sa nasadením vlastného života
***genmjr. Ondrej Šedivý – za zásluhy o záchranu ľudských životov s nasadením vlastného života
***genmjr. Teodor Šlajchart – za zásluhy o záchranu ľudských životov s nasadením vlastného života
***genmjr. Oto Wagner – za zásluhy o záchranu ľudských životov s nasadením vlastného života
*2007
***I. trieda*
***Alfréd Wetzler, In memoriam – za účasť v protinacistickom odboji s nasadením vlastného života
***III. trieda*
***práp. Bc. Vít Mikulášek, policajt – záchránil život topiacemu
***nstržm. Peter Bahník, policajt – záchránil život topiacemu
*2008
***I. trieda*
***Alexander Korda, In memoriam – za zásluhy o obranu Slovenskej republiky s nasadením vlastného života
***III. trieda*
***Milan Antolík – za záchranu ľudských životov a značných materiálnych hodnôt s nasadením vlastného života
***Gabriela Korytárová – za záchranu ľudských životov s nasadením vlastného života
***Viliam Pačes – za záchranu ľudských životov a značných materiálnych hodnôt s nasadením vlastného života

Kategória:Slovenské rady a vyznamenania
Kategória:Pomenovania podľa Milana Rastislava Štefánika
Medaila Za statočnosť

**Medaila Za statočnosť** je slovenské vojenské vyznamenanie. Udeľuje ho prezident Slovenskej republiky ako ocenenie výkonu vojenskej služby alebo záslužného činu vojaka, obetavosti pri odstraňovaní následkov živelných pohrôm, technologických havárií, pri záchrane životov a mejetku veľkého rozsahu.

Medailu je možné udeliť aj vojakom cudzích armád.

Zriaďovanie a udeľovanie vojenských medailí rieši zákon č. 370/1997 Z.z. Zákon o vojenskej službe a jeho dve novelizácie – zákon č. 10/2000 Z.z. a zákon č. 512/2002 Z.z. 

## Zoznam laureátov podľa jednotlivých rokov
*2004
**vojak Miroslav Staník 26. augusta 2004 
**Peter Dinga, in memoriam, tragicky zosnulý v Iraku 14. júna 2004 
**Vladimír Simonides, in memoriam, tragicky zosnulý v Iraku 14. júna 2004 
**Miroslav Frkáň, in memoriam, tragicky zosnulý v Iraku 14. júna 2004 
**Pavol Falát, desiatnik Armády SR, za záchranu života pri výkone služby 14. júna 2004 

*2005
**kpt. Michal Forgách 6. 12. 2005
* 2011
**Príslušník 5. pluku špeciálneho určenia ozbrojených síl Slovenskej republiky 22. augusta 2011
*2014
**vojak 2. st. Matej Macho
**vojak 2. st. Martin Chropovský
**slobodník Milan Tomlák
**rotný Miroslav Staník
**kapitán Edmund Makovník, in memoriam
**rotmajster Patrik Fraštia, in memoriam
**Daniel Kavuliak, in memoriam
*2015
**rotný Andrej Adamko

Kategória:Slovenské rady a vyznamenania
Radián

náhľad|Uhol o hodnote 1 radián odpovedá takej vzdialenosti, kedy dĺžka kružnicového oblúku je rovná polomeru kružnice.
náhľad|Hodnoty niektorých bežných uhlov vyjadrené v radiánoch.
**Radián** (značka **rad**) je v sústave SI jednotka rovinného uhla. Patrí medzi doplnkové jednotky SI.

Definícia radiánu je nasledovná:

: *Radián je rovinný uhol, ktorý s vrcholom v strede [[kružnica|kružnice]] vytína na obvode tejto kružnice oblúk dĺžky rovnajúcej sa jej [[polomer kružnice|polomeru]]*.

Keďže obvod kružnice je 2 \pi r, plný uhol má veľkosť 2 \pi radiánov. Keďže plný uhol má 360 °, jeden radián odpovedá \frac{360^\circ}{2 \pi}, teda približne 57,3&nbsp;°.

Radián je bezrozmerný, lebo 1 rad = m·m–1 = 1. Je ale užitočné rozlišovať medzi bezrozmernými hodnotami rôzneho druhu, takže sa v praxi používa symbol „rad“, kdekoľvek to je vhodné. Ak nie sú explicitne udané jednotky uhlov, vo vedeckej teórii i praxi sa predpokladá použitie oblúkovej miery, teda hodnoty uhlov sú v radiánoch. Uhly v stupňoch sa odlišujú používaním symbolu *°* (stupeň).

Príkladom odvodenej jednotky obsahujúcej radián je uhlová rýchlosť, ktorá má rozmer rad.s^{-1}, resp. len s^{-1}. Uhlová rýchlosť udáva rýchlosť otáčania.
## Referencie

Kategória:Sústava SI
Kategória:Jednotky uhlov
Kategória:Geometria
Slovenské štátne rady a vyznamenania

Udeľovanie vyznamenaní najmä **štátnych vyznamenaní** je významnou formou uznania zásluh občanov Slovenskej republiky, ale aj občanov iných štátov. Ide o morálne a spoločenské ocenenie vynikajúcich jednotlivcov, výnimočne aj vojenských útvarov a vojenských zväzkov, ktoré majú zástavu. 

Právo udeľovať štátne vyznamenania patrí k tradičným kompetenciám hláv štátov. To platí aj pre Slovenskú republiku (čl. 102 ods. 1 písm. i) Ústavy Slovenskej republiky). Podľa zákona Národnej rady Slovenskej republiky č. 37/1994 Z. z. v znení zákona č. 151/1997 Z. z. sa štátne vyznamenania zapožičiavali. Novela Ústavy Slovenskej republiky (ústavný zákon č. 90/2001 Z. z.) s účinnosťou od 1. júla 2001 zmenila kompetenciu prezidenta Slovenskej republiky zo zapožičiavania vyznamenaní na ich udeľovanie. 
Udelené vyznamenanie zostáva v dedičstve pozostalých, pri zapožičanom sa insígnie navracajú. To znamená, že vyznamenanie zapožičané In memoriam je bez insignií, len listina (ak existuje) pre pozostalých.

Štátne vyznamenania sú rady (vyššie) a kríže (nižšie). Iným vyznamenaním je vyznamenanie podľa osobitných predpisov.

Vyznamenanie je oprávnený nosiť len vyznamenaný.

Vyznamenanie udelené vojenskému útvaru nemôže nosiť fyzická osoba. 

Vyznamenania sa nosia v tomto poradí:

*Rad  Andreja Hlinku, Rad Ľudovíta Štúra v poradí, v akom boli udelené alebo zapožičané 
*česko-slovenské rady udelené alebo  zapožičané do 25. februára 1948 a  od 15. októbra 1990  v poradí, v akom  boli udelené alebo zapožičané 
*Rad bieleho dvojkríža 
*zahraničné  rady   v poradí,  v   akom  boli  udelené   alebo zapožičané 
*Kríž Milana Rastislava Štefánika, Pribinov kríž 
*česko-slovenské  vyznamenania  udelené   alebo  zapožičané  do 25. februára 1948  a od 15. októbra 1990 v  poradí, v akom boli udelené alebo zapožičané 
*ďalšie  vyznamenania v poradí podľa tried a stupňov a v  poradí, v akom boli udelené alebo zapožičané

## Rady
*Rad Bieleho dvojkríža
*Rad Andreja Hlinku
*Rad Ľudovíta Štúra

## Kríže
*Kríž Milana Rastislava Štefánika
*Pribinov kríž

Slovenské rady a vyznamenania
Pozitrón

[thumb|Fotografia [hmlová komora|hmlovej komory C.D. Andersona, prvého identifikovaného **pozitrónu**. 6mm olovená doska oddeľuje hornú a dolnú polovicu komory.  Pozitrón musel prísť zdola, keďže horná stopa v magnetickom poli je viac ohnutá, indikujúc nižšiu energiu.]]

**Pozitrón** alebo **antielektrón** (značka e+) je elementárna častica, ktorá je antičasticou elektrónu. Je to zložka antihmoty, má kladný elektrický náboj +1e, spin  a rovnakú hmotnosť ako elektrón. Pri zrážke nízkoenergetického pozitrónu s nízkoenergetickým elektrónom, nastane anihilácia, čo má za následok vznik dvoch alebo viacerých fotónov gama žiarenia.

Pozitróny môžu vzniknúť pri pozitrónovej emisii (β+ rádioaktívnym rozpadom), alebo interakciou hmoty s fotónom s energiou nad 1,022 MeV. Pri tomto procese vznikne pár elektrón-pozitrón.

## História
Existenciu pozitrónu ako prvý predpovedal v roku 1928 Paul Dirac - vyšiel mu ako jedno z možných riešení Diracovej rovnice. V roku 1932 pozitrón pozoroval Carl D. Anderson, ktorý mu dal meno. Anderson tiež navrhol premenovať elektrón na negatrón, čo sa však neujalo.
V roku 1928 publikoval Paul Dirac prácu ktorá naznačovala možnosť elektrónu mať zároveň kladný náboj a negatívnu energiu. Táto práca predstavila Diracovu rovnicu, zjednotenie kvantovej mechaniky, špeciálnu teóriu relativity, a (vtedy) nový koncept spinu elektrónu vysvetľujúca Zeemanov efekt.

## Použité zdroje


Kategória:Elementárne častice
Kategória:Leptóny
Carrefour

250px|thumb|Carrefour vo Francúzskej Polynézii.

**Carrefour** [vyslov: karfúr] (z francúzskeho výrazu pre „križovatku“) je francúzsky reťazec obchodných domov a hypermarketov. Carrefour má svoje predajne v Európe, Ázii a Južnej Amerike. Čo do výšky výnosov, je druhým najväčším reťazcom na svete, hneď po americkej spoločnosti Wal-Mart.

## História
Prvú pobočku Carrefour otvorili 3. júna 1957 na predmestí Annecy neďaleko križovatky (po francúzsky „carrefour“). Táto pobočka dodnes funguje a je vôbec najmenším predajným miestom Carrefouru na svete. 

Spoločnosť založili Marcel Fournier a bratia Denis a Jacques Defforeyovci. Táto spoločnosť sa postupne rozrastala. V roku 1999 sa spojila so spoločnosťou Promodès, jej najväčším konkurentom na francúzskom trhu. Carrefour vytvoril koncept hypermarketu – veľkého supermarketu a obchodného domu pod jednou strechou. Ich prvý hypermarket otvorili v roku 1963 v Sainte-Geneviève-des-Bois, neďaleko Paríža. 

## Carrefour na Slovensku
Prvý Carrefour na Slovensku bol otvorený v roku 2000 v obchodnom centre Danubia v Bratislave-Petržalke. Ďalšie prevádzky boli otvorené v obchodnom centre Polus City Center v Bratislave, v obchodnom centre Dubeň v Žiline, obchodnom centre Cassovia v Košiciach a posledná bola otvorená prevádzka v Trnave. V roku 2006 mala sieť hypermarketov na Slovensku odkúpiť konkurenčná britská sieť Tesco (v Česku sa tak už stalo). Protimonopolný úrad však túto žiadosť zamietol.

19. januára 2018 bola zatvorená posledná fungujúca prevádzka v obchodnom centre Danubia v Bratislave-Petržalke.

## Referencie

## Iné projekty

Kategória:Podniky vo Francúzsku
Kategória:Obchodné reťazce
Kategória:Maloobchodné podniky
PET

**PET** môže byť skratka pre:
*Commodore PET, počítač  ("Personal Electronic Transactor")
*Paraffin Embedded Tissue Blot, metóda na dôkaz bielkovín v výrezov tkaniva včlenených do parafínu
*Parent Effectiveness Training, metóda v rodinnom tréningu Thomasa Gordona
*Politiets Efterretningstjeneste, dánska bezpečnostná informačná služba
*Polyetyléntereftalát, bežný plast
*Pozitrónová emisná tomografia ("positron emission tomography"), trojrozmerná zobrazovacia technika v nukleárnej medicíne
*Potenciálna evapotranspirácia, miera environmentálneho dopytu po evapotranspirácii
*Potentially Exempt Transfer, koncept v britskej dani z dedičstva
*Preliminary English Test, druhá úroveň skúšok Cambridgskej univerzity z English for Speakers of Other Languages (ESOL)
*Pelotas v Brazílii, medzinárodný letiskový kód
*Personal Electronic Thing, fiktívny prístroj vo videohre Starship Titanic
*Photoinduced energy transfer (alebo photoinduced electron transfer),mechanizmus molekulárnej fluorescencie
*Planar Epitaxial Technique, anglické označenie pre metódu výroby polovodičov
*Privacy Enhancing Technologies (PETs) v systémoch RFID
Bratislavský chlapčenský zbor

**Bratislavský chlapčenský zbor** (BChZ) je spevácky zbor, ktorý vedú jeho zakladateľka Mgr. art. *Magdaléna Rovňáková*, ArtD. a jej syn, MgA.Gabriel Rovňák ml., PhD. Kvalitu vokálneho prejavu spevákov pozitívne ovplyvňujú hlasové pedagogičky Mgr.art.Miriam Garajová (hosťujúca sólistka opery SND) a Monika Maglayová (členka Slovenského filharmonického zboru. So zborom spolupracuje klaviristika Mgr. art. *Dana Hajóssy.*

Teleso vzniklo v roku 1982 na pôde Slovenskej filharmónie. V súčasnosti je súčasťou Súkromnej umeleckej školy. Navštevuje ho ca 80 chlapcov od 7 do 26 rokov. Koncertná časť má približne 50 členov. Zbor účinkoval s mnohými sólistami ako napr. Peter a Miroslav Dvorský, Jozef Kundlák, Peter Mikuláš, či popoví speváci Vašo Patejdl, Peter Nagy, Jožo Ráž, Helena Vondráčková, Lucie Bílá, a skupiny ako Hex, No Name a Margot. Zbor spieva v rôznych jazykoch, popri slovenčine je to napríklad latinčina, taliančina, francúzština, nemčina, angličtina, japončina, pod vedením rôznych svetoznámych dirigentov (Lenárd, Slovák, Dohnányi, Pešek, Rahbari, Parrot, Hopkins, Muti, Tate a mnohí iní).

Bratislavský chlapčenský zbor sa zúčastnil desiatok koncertných ciest a festivalov vo všetkých častiach sveta, vyhral veľké zborové súťaže  (v USA v roku 1995, v Rusku v 2009, Taliansku 2014). Doma spolupracuje s operou, baletom aj činohrou SND, Slovenskou filharmóniou, Musicou Aeternou, Solamente naturali ... Precestoval už väčšinu sveta (USA, Kanada, Japonsko, Izrael, Fínsko, Švédsko, Nemecko, Holandsko, Belgicko, Anglicko, Francúzsko, Španielsko, Taiwan a iné.) 9 rokov hosťoval vo Viedenskej štátnej opere.

BChZ sa môže popýšiť viacerými nahrávkami na rôznych nosičoch - Mg, LP, siedmimi CD-čkami a DVD s vianočným programom.

Taktiež každoročne usporadúva konkurz pre nových nádejných speváčikov.

## Referencie

## Externé odkazy
* Oficiálna stránka - www.bchz.org/
* Bratislavský chlapčenský zbor oslávi štvrťstoročnicu (12. 10. 2007) - sme.sk

Kategória:Slovenské spevácke zbory
Kategória:Chlapčenské spevácke zbory
Chlapčenský zbor
Martin Havlát

**Martin Havlát** (* 19. apríl 1981, Mladá Boleslav) je bývalý  český reprezentant v ľadovom hokeji, ktorý odohral 14 sezón v NHL.

## Klubový hokej
V roku 1999 bol draftovaný klubom Ottawa Senators v prvom kole ako 26. v celkovom poradí. V sezónach 2003–2005 hral za pražskú Spartu, Znojmo a Dinamo Moskva. Potom sa vrátil do klubu Ottawa Senators. V roku 2006 bol súčasťou výmeny v rámci ktorej putoval do klubu Chicago Blackhawks a pred sezónou 2009/10 ako voľný hráč podpísal zmluvu s Minnesotou Wild. Pred sezónou 2011/12 bol vymenený do klubu San José Sharks za Danyho Heatleyho. Nosil dres s číslom 24.

V roku 2017 oznámil ukončenie svoje hráčskej kariéry.

## Klubové štatistiky

## Reprezentácia
Havlát reprezentoval mládežnický výber českej reprezentácie na majstrovstvách sveta hráčov do 18 rokov 1999 a na majstrovstvách sveta hráčov do 20 rokov 2000 vo Švédsku, kde získal zlatú medailu.

V roku 2000 sa stal majstrom sveta, keď za  získal zlatú medailu na MS konaných v Rusku. 

## Referencie


## Externé odkazy
* 
* Martin Havlát na stránke Ottawa Senators

Kategória:Českí hokejisti
Kategória:Českí hokejoví útočníci
Kategória:Českí olympionici
Kategória:Hokejisti na Zimných olympijských hrách 2010
Kategória:Účastníci MS v hokeji 2000
Kategória:Účastníci MS v hokeji 2004
Kategória:Účastníci MS v hokeji 2011
Kategória:Majstri sveta v ľadovom hokeji
Kategória:Hráči HC Třinec
Kategória:Hráči Ottawa Senators
Kategória:Hráči Chicago Blackhawks
Kategória:Hráči Minnesota Wild
Kategória:Hráči San José Sharks
Kategória:Hráči St. Louis Blues
Kategória:Hráči New Jersey Devils
Kategória:Hráči HC Sparta Praha
Kategória:Hokejisti Dinama Moskva
Kategória:Hráči HC Znojemští Orli
Kategória:Hráči Kometa Brno
Kategória:Hokejisti draftovaní klubom Ottawa Senators
Kategória:Osobnosti z Mladej Boleslavi
Kategória:Hokejisti na Zimných olympijských hrách 2002
Ivan Hlinka

**Ivan Hlinka** (* 26. január 1950, Most – † 16. august 2004, Karlove Vary) prezývaný aj *Šéf* bol český hokejista (stredný útočník), klubový a reprezentačný tréner. V roku 2004 tragicky zomrel na následky autonehody.

## Ocenenia
* člen Siene slávy IIHF (2002)
* člen *Klubu hokejových střelců deníku Sport*
* *Nejlepší trenér ligy*' 1990/91 
* *Vítěz Zlaté hokejky* 1978 
* *Nejlepší nahrávač ligy* 1974/75, 77/78 
* *Nejproduktivnější hráč ligy* 1974/75

## Pozri aj
*Memoriál Ivana Hlinku
## Literatura
* Osobnosti - Česko : Ottův slovník. Praha : Ottovo nakladatelství, 2008. 823 s. ISBN 978-80-7360-796-8. s. 226. 
* TOMEŠ, Josef, a kol. Český biografický slovník XX. století : I. díl : A-J. Praha ; Litomyšl : Paseka ; Petr Meissner, 1999. 634 s. ISBN 80-7185-245-7. s. 468. 

## Externé odkazy
* Štatistika v NHL na nhl.cz 
* Životopis Ivana Hlinku 
* Ivan Hlinka na www.hokej.cz
* Ivan Hlinka je pohřben na Olšanském hřbitově
* 

Kategória:Českí hokejisti
Kategória:Česko-slovenskí hokejisti
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Česko-slovenskí bronzoví olympijskí medailisti
Kategória:Českí hokejoví tréneri
Kategória:Hráči Vancouver Canucks
Kategória:Obete cestných dopravných nehôd
Kategória:Nositelia Medaily Za zásluhy (Česko)
Anamnéza

**Anamnéza** môže byť:
* všeobecne: rozpamätávanie sa
* vo filozofii: rozpamätávanie sa, pozri anamnéza (filozofia)
* v kresťanskej liturgii: pripomienka nejakej udalosti dejín spásy v eucharistickej liturgii, ktorá sa recituje po slovách ustanovenia (premenení), pozri anamnéza (bohoslužba) 
*v medicíne:
** rozpamätúvanie na udalosti, príbehy z minulosti
** zistenie okolností predchorobia alebo opis stavu chorého, pozri anamnéza (medicína)
* v psychológii: súhrn údajov o duševnom vývoji, o prostredí a jeho vplyvoch, a o pôvodnej rodine danej osoby, pozri anamnéza (psychológia)
Anamnéza (filozofia)

**Anamnéza** (z gréc.: rozpomínanie) je vo filozofii rozpamätávanie sa, rozpomínanie sa.

## Anamnéza u Platóna
U Platóna sa slovom „anamnéza“ alebo "rozpamätávanie sa" označuje rozpomínanie duše na idey, ktoré nazerala pred svojím uväznením v tele (počas predexistencie). Skúsenosti, ktoré duša nadobudla pred narodením, sú predpokladom ľudského poznania.

Duša je podľa Platona spriaznená s ideami a podobá sa im. Pre vstupom do pominuteľného tela nazerala idey. Duchovne nazreté sa však pri vstupe do tela zasunulo zmyslovosťou. Očistením (KATHARSIS) od pohrúženosti do zmyslov (vystúpením z jaskyne zdania) si možno znovu spomenúť (ANAMNESIS) na pôvodne dušou nazerané idey. Pravé poznanie sa uskutočňuje týmto rozpamätávaním sa (anamnézou), pričom zmyslové vnímanie je iba jeho vonkajším podnetom.

Kategória:Platonizmus
Michal Pivoňka

**Michal Pivoňka** (* 28. január 1966, Kladno) je bývalý český hokejista, majster sveta z roku 1985 a dlhoročný hráč NHL.

Prvýkrát reprezentoval Česko-Slovensko 17. februára 1985, naposledy 9. septembra 1991. V rokoch 1986–1999 hral v NHL s malými prestávkami za tím Washington Capitals, sezónu 1988/89 strávil v Baltimore Skipjacks hrajúcom v AHL, sezónu 1995/96 odohral za Detroit Vipers v IHL a svoju športovú kariéru ukončil v Kansas City Blades v IHL. Počas svojej kariéry v NHL odohral 825 zápasov, strelil 181 gólov a pri 417 góloch asistoval.

## Externé odkazy
* 
* Profil na Sportovci.cz 
* Štatistika Michala Pivoňku 

Kategória:Českí hokejisti
Kategória:Hráči Washington Capitals
Kategória:Účastníci MS v hokeji 1985
Kategória:Osobnosti z Kladna
Mol

**Mol** môže byť:
* staršie: jednotka SI, pozri mól (jednotka SI)
* značka pre jednotku SI, pozri pod mól (jednotka SI)
* hudobná stupnica alebo tónina s malou terciou od základného tónu, pozri molová stupnica
* obec v Belgicku, pozri Mol (Belgicko)
* mesto v Srbsku, pozri Mol (Srbsko)
* belgický výrobca úžitkových vozidiel, pozri Mol (firma)
* osoba:
** Linda de Mol, TV moderátorka v Nemecku
** John de Mol, mediálny podnikateľ
** John de Mol sen, spevák šlágrov
** Simon Mol, kamerunský emigrant, spisovateľ a šíriteľ víru HIV

**.mol** je chemický súborový formát MDL Molfile

**MOL** môže byť:
* Mac-on-Linux, "open source virtual machine program" na spustenie Mac OS (alebo Mac OS X) na počítačoch Power PC Linux
* Manned Orbiting Laboratory, projekt United States Air Force na programu letu ľudí do vesmíru
* Method of Levels, v psychoterapii
* Mitsui O.S.K. Lines, japonská firma
* Magyar Olaj- és Gázipari Nyrt., maďarská firma 
* Molde Airport (Årø), kód IATA
* Märkisch-Oderland, krajinský okres v Nemecku

## Pozri aj
* MOL Liga – hokejová liga
Charlie Parker

**Charlie Parker** (* 29. august 1920, Kansas City, Kansas, USA – † 12. máj 1955, New York, USA), známy aj ako „Bird“ či „Yardbird“, bol americký altsaxofonista, ktorý stál pri zrode bebopu.

## Životopis
Narodil 29. augusta 1920 v Kansas City. Bol ovplyvnený mnohými jazzovými hudobníkmi, ktorí tam pôsobili. Ako jedenásťročný začal hrať na saxofón. Stále cvičil a zdokonaľoval sa. V sedemnástich rokoch začal hrať s Kansas City Band of Buster Smith. Dva roky strávil v New Yorku, kde mohol pozorovať pokročilejších muzikantov. Síce sa v roku 1940 vrátil späť do Kansas City, kde dva roky spolupracoval s Jay McSann's Big Band, ale New York ho príliš lákal.

Roku 1943 sa pripojil k Earl Hines' Band a potom k skupine Billy Eckstina, ktorý sa odpojil od Hinesa. Obe tieto skupiny stáli na vrchole novej jazzovej vlny. V tom čase Charlie navštevoval aj Harlem a jeho jam session s Thelonious Monkom a Kenny Clarkom.

Významný zlom prišiel o dva roky neskôr, kedy Charlie nahral sériu nahrávok, ktoré definovali nový druh muziky. Parker sa na konci roku 1945 vydal spoločne s trumpetistom Gillespiem do Kalifornie. Ich tamojší pobyt skončil katastrofálne. Západné publikum nenašlo zaľúbenie v bebope, Parker s Gillespiem sa neustále hádali a Parker nakoniec spadol do drogových problémov. V júli 1946 utrpel duševný kolaps a museli ho hospitalizovať na sedem mesiacov v Camarillo State Hospital (Kalifornia).

Po prepustení však znova dosiahol svoju vrcholnú formu. Vrátil sa do New Yorku, kde spoločne s bubeníkom Maxom Roachom a trumpetistom Milesom Davisom založil skupinu. V tom čase bol Parker najvplyvnejším a najslávnejším jazzovým muzikantom. Jeho jazzový vzostup kontrastoval s jeho osobným úpadkom. Heroínová a alkoholová závislosť ho ničila. V roku 1949 však podnikol svoje najslávnejšie turné po Európe.

Počas 50. rokov pokračoval s úžasnou hudbou, opätovne sa stretol s Gillespiem. Jeho správanie však bolo stále nevyspytateľnejšie. Potom, ako mu zomrela dcéra Pree, si siahol na svoje dno. V depresii a s narušeným zdravím našiel útočisko v newyorskom byte jazzovej patrónky, barónky Nica de Konigswater, kde 12. mája 1955 zomrel na krvácanie spôsobené zápalom pľúc.

## Iné projekty

Kategória:Džezoví hudobníci USA
Kategória:Osobnosti z Kansas City (Kansas)
Confessions on a Dance Floor

***Confessions on a Dance Floor*** je desiaty štúdiový (celkovo šestnásty) album speváčky Maddony. Vyšiel v roku 2005 a stal sa jedným z jej najúspešnejších. Vyhral Cenu Grammy a sú na ňom medzinárodne hrané hity, ako sú „Hung Up“ a „Sorry“. Hneď prvý týždeň od jeho vydania boli v Európe predané 2 milióny nosičov. 

Album *Confessions on a Dance Floor* je zároveň považovaný za Madonin „comeback“ aj vzhľadom na jej predošlý projekt *[[American Life]]* (2003), ktorý v Madoninej diskografii získal *prvenstvo* za najnižšiu predajnosť v jej kariére.

Do apríla 2007 sa podľa vyjadrenia vydavateľstva Warner Bros. na celom svete predalo viac ako 9 miliónov kusov *Confessions on a Dance Floor*. Album dosiahol prvú priečku v štyridsiatich krajinách v rebríčkoch nahrávok sólových interpretov a získal Cenu Grammy za *najlepší album elektronickej tanečnej hudby*.

## Zoznam piesní

## Výroba
Na jeho tvorbe sa výrazne podieľal producent Stuart Price, známy aj ako *Jacques Lu Cont*, *Thin White Duke*, *Man With Guitar* alebo člen formácie *Les Rhytmes Digitales*. Bol hudobným dramaturgom turné *Drowned World Tour* (2001) a *Re-Invention Tour* (2004). 

Ďalšími producentami albumu sú Mirwais Ahmadzai (spolupracoval s Madonnou na albumoch *[[Music (album Madonny)|Music]]* a *[[American Life]]*), duo Bloodshy & Avant, Bagge & Peer a Joe Henry (produkoval *[[Don't Tell Me]]*). 

Prídavné vokály do piesne *Isaac* poskytol Yitzak Sinwani. Na tomto albume perfektne renovuje tanečnú hudbu pre našu dobu. Je jednou nohou v retro štýle, s druhou vo zvuku *[[future disco]]*. Táto energická a inovatívna nahrávka znovu zaisťuje Madonne miesto na vrchole populárnej hudby a klubovej scény. 

Kým Madonnina tvorba posledných rokov bol viac zameraná na jej myšlienky a pocity od spirituality po politiku, *Spovede na tanečnom parkete* sú, podľa jej vlastných slov skôr „*...o skvelom pocite priamo tu a nonstop. Nemám náladu na balady. Chcem sa baviť. Chcem, aby ľudia vyskakovali zo stoličiek.*“ Nasvedčuje tomu aj forma CD, na ktorom sú piesne pomiešané do non-stop hudobného zážitku.

V piesni „Hung Up“, ktorá sa stala obrovským komerčným hitom, Madonna použila sampel z piesne „Gimme, Gimme, Gimme (A Man After Midnight)“ od švédskej skupiny ABBA. 
Meno piesne „Isaac“ vzniklo prekladom mena Yitzak a rieši strach, vzťahy a vstup do neznáma (v hebrejčine).

Album *Confessions on a Dance Floor* sa stal číslom 1 rebríčkov v 43 krajinách sveta a na celom svete z neho doteraz predalo vyše 8 miliónov kópií. Vydavateľskou spoločnosťou je Warner Bros.

Kategória:Albumy Madonny
Kategória:Hudobné albumy z 2005
Josef Trousílek

**Josef Trousílek** (* 16. marec 1918, Praha – † 5. október 1990, tamtiež) bol reprezentant Česko-Slovenska v ľadovom hokeji. Získal dva tituly na majstrovstvách sveta, striebornú olympijskú medailu a tri tituly majstra Európy.

## Externé odkazy
* 

Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Osobnosti z Prahy
Pragmatická sankcia (1713)

right|thumb|Pragmatická sankcia

**Pragmatická sankcia** (, ) je nariadenie cisára Karola VI. z 19. apríla 1713 o nástupníctve v habsburských krajinách, ktoré sa stalo základným zákonom habsburského a neskôr rakúsko-uhorského štátu až do roku 1918. Ustanovila nedeliteľnosť monarchie a nové pravidlá nástupníctva, ktoré zaisťovali nástupníctvo i po ženskej línii. Vlastne je to zákon umožňujúci ženám nastúpiť na trón. Najprv ju nechcela uznať šľachta a panovníci vôbec, ale potom na to postupne pristúpili (1723). Hoci ju časom uznala väčšina európskych panovníkov, nezabránila vojne o habsburské dedičstvo, ktorá vypukla krátko po Karolovej smrti.

## Literatúra
* 

## Externé odkazy
* Reprodukcia Pragmatickej sankcie 
* Text Pragmatickej sankcie 

Kategória:Habsburgovci
Kategória:Dejiny práva
Kategória:Habsburská monarchia
Častica J/psí

**Častica J/psí** alebo **častica J/ψ** alebo **častica psí** alebo **častica J** je druh mezónu (mezónu s neutrálnou vôňou). Pozostáva z pôvabného kvarku a pôvabného antikvarku.

Časticu J objavila skupina vedená Tingom na prótonovom urýchľovači v Brookhavene pri experimentoch s fixovaným terčom a rovnakú časticu pod názvom ψ objavila skupina vedená Richterom na kolidéri SPEAR v Stanforde (objav vošiel do dejín ako novembrová J/ψ revolúcia).

## Iné projekty

## Externé odkazy
* CLEO
* Heavy Flavor Averaging Group

Kategória:Elementárne častice